अली यावर जंग

नवाब अली यावर जंग बहादूर (फेब्रुवारी १९०६ - ११ डिसेंबर १९७६) एक भारतीय मुत्सद्दी होता. त्यांनी अर्जेंटिना, इजिप्त, युगोस्लाव्हिया, ग्रीस, फ्रान्स आणि युनायटेड स्टेट्समध्ये भारतीय राजदूत म्हणून काम केले.

ते १९७१ ते १९७६ पर्यंत महाराष्ट्रचे राज्यपाल होते. १९५९ आणि १९७७ मध्ये त्यांना अनुक्रमे पद्मभूषण आणि पद्मविभूषण, भारतातील सर्वोच्च नागरी सन्मानाने सन्मानित करण्यात आले.

 जीवन 
त्यांचा जन्म हैदराबादमध्ये विद्वान, प्रशासक आणि शिक्षकांच्या प्रतिष्ठित हैदराबादी कुटुंबात झाला आणि त्यांनी क्वीन्स कॉलेज, ऑक्सफर्ड येथे शिक्षण घेतले व इतिहासात पदवी मिळवली.

जंग यांनी १९४५ ते १९४६ आणि परत १९४८  ते १९५२ पर्यंत उस्मानिया विद्यापीठाचे कुलगुरू म्हणून काम केले. १९६५ ते १९६८ या काळात ते अलिगढ मुस्लिम विद्यापीठाचे कुलगुरू होते.  तिथे त्यांनी धार्मिक आधारावर आरक्षणाला विरोध केला.  

ते अर्जेंटिना (१९५२-५४), इजिप्त (१९५४-५८), युगोस्लाव्हिया आणि ग्रीस (१९५८-६१), फ्रान्स (१९६१-६५), आणि युनायटेड स्टेट्स (१९६८-७०) मध्ये भारताचे राजदूत होते. 

१९७१ मध्ये त्यांची महाराष्ट्राच्या राज्यपालपदी नियुक्ती करण्यात आली आणि डिसेंबर १९७६ मध्ये मुंबईच्या राजभवनात राज्यपाल असताना त्यांचा मृत्यू झाला. 

 संदर्भ 

वर्ग:२०व्या शतकातील भारतीय इतिहासकार
वर्ग:महाराष्ट्राचे राज्यपाल
वर्ग:इ.स. १९७६ मधील मृत्यू
वर्ग:इ.स. १९०६ मधील जन्म
वर्ग:पद्मभूषण पुरस्कारविजेते
वर्ग:पद्मविभूषण पुरस्कारविजेते
वर्ग:पुरुष चरित्रलेख
वर्ग:उस्मानिया विद्यापीठाचे कुलगुरु